# Obrazloženje

**Izmjena i dopuna Proračuna Grada Hvara za 2025. i projekcija za 2026. i 2027.**

*OPĆI DIO*

 Izmjene i dopune Proračuna Hvara za 2025. godinu i projekcija za 2026. i 2027. godinu izrađuju se temeljem odredaba Zakona o proračunu (“Narodne novine RH”, br. 144/21).

 Glavno polazište odnosno potreba za izradom izmjena i dopuna proračuna za 2025.g. je planiranje zaduženja u Hrvatskoj banci za obnovu i razvitak za projekt „Rekonstrukcije tvrđave Fortica u gradu Hvaru“ u iznosu od 8.939.636,00 EUR.

 U proračunu Grada u cijelosti su uključeni financijski planovi proračunskih korisnika grada Grada Hvara (Dječji vrtić Vanđela Božitković, Gradska knjižnica i čitaonica, Ustanova u kulturi Hvar 1612), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

**Prijedlogom Izmjena i dopuna Proračuna Grada Hvara za 2025. godinu planiraju se prihodi i primici u iznosu od 26.230.831,00 EUR, te rashodi i izdaci u iznosu 32.989.050,00 EUR. Razlika od 6.758.219,00 EUR se pokriva prenesenim viškom prihoda koji se prenosi iz prethodnih godina**.

## A PRIHODI I PRIMICI

 Prihodi i primici Proračuna za 2025. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Izmjena i dopuna Proračuna Grada Hvara za 2025. godinu planira se povećanje primitaka za 8.939.636,00 eura. Ne mijenjaju se prihodi poslovanja i prihodi od nefinancijske imovine.

 U nastavku se daje obrazloženje predviđenih izmjena:

**Skupina 84** – Primici od zaduživanja- planira se povećanje u iznosu od **8.939.636,00 eura**, a odnosi se na povećanje planiranih primitaka od zaduživanja za projekt „Rekonstrukcije tvrđave Fortica u gradu Hvaru“ i to kod Hrvatske banke za obnovu i razvitak tako da ukupni primici o financijske imovine i zaduživanje iznose **12.751.636,00 eura.**

**UKUPNI PRIHODI I PRIMICI: Sve navedeno rezultira povećanjem prihoda i primitka u iznosu 8.939.636,00 eura, tako da novi planirani prihodi i primici iznose: 26.230.831,00 eura.**

## B. RASHODI I IZDACI

 Prijedlogom Izmjena i dopuna Proračuna Grada Hvara za 2025. godinu planira se povećanje rashoda za 8.939.636,00 eura. i to rashoda za nefinancijsku imovinu. Rashodi poslovanje te izdaci za financijsku imovinu i otplate zajmova se ne mijenjaju.

**Skupina 45** - Rashodi za dodatna ulaganja na nefinancijskoj imovini -planirano povećanje u iznosu od 8.939.636,00 EUR odnosi na rashode dodatnih ulaganja u rekonstrukciju tvrđave Fortica u gradu Hvaru.

**C.MANJAK PRORAČUNA**

Manjak proračuna u visini od 6.758.219,00 EUR pokrit će se iz viškova prethodnih godina a odnosi se manjak Dječjeg vrtića Vanđela Božitković 35.000,00 EUR, 19.385,00 EUR Gradske knjižnice i čitaonice Hvar, 40.000,00 EUR Javne ustanove u kulturi Hvar 1612 te Grada Hvara 6.663.834,00 EUR. Ovim Izmjenama i dopunama Proračuna ne mijenja se iznos manjka utvrđen u donesenom Proračunu za 2025.godinu.

# *POSEBNI DIO*

 Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz Provedbenog programa Grada Hvara za mandatno razdoblje 2021.-2025. godine.

Rashodi su u Posebnom dijelu proračuna podijeljeni po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređene u programe koji se sastoje od aktivnosti mi projekata Grada Hvara i njegovih proračunskih korisnika. U obrazloženju se navodi samo programi kod kojih se planiraju izmjene.

## Razdjel 001 – PREDSTAVNIČKA I IZVRŠNA TIJELA GRADA I PRORAČUNSKI KORISNICI

## Glava 00101 – GRADSKO VIJEĆE, GRADONAČELNIK I GRADSKA UPRAVA

**PROGRAM 1019 – Promicanje kulture**

Cilj programa:

Promicanje i razvoj kulturno amaterizma kod građana, dodatna ulaganja u kulturne spomenike te projekt izgradnje nove gradske knjižnice.

**Opis programa:**

Programom su planirana sredstva za udruge u kulturi koji djeluju na području Grada Hvara, za održavanje spomenika kulture, njihovo opremanje ( nabave stolica, polica) te dodatna ulaganja u Arsenal. Palaču Vukašinović, Lođi u cilju njihova očuvanja, rekonstrukcija tvrđave Fortica u gradu Hvaru te izgradnja nove gradske knjižnice.

U ovom Programu dodaje se novi kapitalni projekt K.projekt K 1019 12: Rekonstrukcija tvrđave Fortica u gradu Hvaru sa planiranim iznosom od 8.939.636,00 eura iz izvora 81- PRIMICI OD ZADUŽIVANJA.

Pokazatelji uspješnosti: Izgrađena nova gradska knjižnica, uređena gradska tvrđava Fortica te uređeni i opremljeni i korišteni prostori spomenika kulture.

Sredstva za realizaciju: planirano je povećanje iznosa od 8.939.636,00 EUR za 2025.godinu te ukupan planirani iznos je 12.136.636,00 EUR.

**Sastavni dio ovih Obrazloženja Izmjena i dopuna Proračuna Grada Hvara za 2025.g. čini Prilog Obrazloženju Izmjena i dopuna Proračuna Grada Hvara za 2025.g. u kojem su detaljno razrađene Izmjene i dopune Proračuna Grada Hvara za 2025.g. u općem i posebnom dijelu.**